На основу члана 3. став 2. Закона о обнови након елементарне и друге непогоде („Службени гласник РС”, број 112/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ДОПУНИ УРЕДБЕ

О УТВРЂИВАЊУ ДРЖАВНОГ ПРОГРАМA ОБНОВЕ ИНФРАСТРУКТУРЕ КОЈА ЈЕ У НАДЛЕЖНОСТИ ЈЕДИНИЦЕ ЛОКАЛНЕ САМОУПРАВЕ

Члан 1.

У Уредби о утврђивању Државног програма обнове инфраструктуре која је у надлежности јединице локалне самоуправе („Службени гласник РС”, бр. 100/16, 26/17, 104/17, 37/18 и 8/19), у Државном програму обнове инфраструктуре која је у надлежности јединице локалне самоуправе, у Одељку 8. Процена потребних финансијских средстава и извор финансирања, додаје се став 4. који гласи:

„Додатна средства за спровођење мера и активности на обнови инфраструктуре која је у надлежности јединице локалне самоуправе које се, уз сагласност Канцеларије за управљање јавним улагањима, реализују у 2019. години, обезбеђена су у Закону о буџету Републике Србије за 2019. годину („Службени гласник РС”, број 95/18) у износу од 220.000.000,00 динара (са ПДВ) у оквиру Раздела 3 – Влада, Глава 3.22 – Канцеларија за управљање јавним улагањима, Програм 1511 – Обнова и изградња објеката јавне намене и санирање последица елементарне непогоде, Функција 110 – Извршни и законодавни органи, финансијски и фискални послови и спољни послови, Програмска активност 0002 – Координација послова након елементарне и друге непогоде, апропријација економска класификација 484 – накнада штете за повреде или штету насталу услед елементарних непогода или других природних узрока.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

В Л А Д А

05 Број:110-6269/2019

У Београду, 21. Јуна 2019. године

ПРЕДСЕДНИК

Ана Брнабић, с.р.

I. ПРАВНИ ОСНОВ

Правни основ за доношење ове допуне уредбе је члан 3. став 2. Закона о обнови након елементарне и друге непогоде („Службени гласник РС“, бр. 112/15) којим је прописано да државне програме помоћи и обнове доноси Влада на предлог Канцеларије за управљање јавним улагањима и члан 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), којим је прописано да Влада уредбом разрађује одно уређен законом, у складу са сврхом и циљем закона.

II. РАЗЛОЗИ ЗА ДОНОШЕЊЕ

Мартовскe поплавe 2016. године оштетиле су и уништиле комуналну инфраструктуру, која је у надлежности јединица локалне самоуправе. Затим, уништени су или оштећени мостови и покренута су клизишта на путним правцима која су, такође, у надлежности јединица локалне самоуправе, што је проузроковало поремећај или прекид саобраћаја.

Због обима и сложености послова у отклањању последица мартовских поплава 2016. године, јединице локалне самоуправе нису биле у могућности да правовремено сагледају и отклоне све последице поплава, односно да израде потребне пројекте санације и прибаве пратећу документацију како би извели све неопходне радове у отклањању настале штете. Даља израда потребне пројектне документације за санацију насталих штета показала је да су потребе за финасирање пројеката санације штета веће од првобитно планираних финансијских средстава. Такође, у поступку извођења радова појавили су се непредвиђени и додатни радови, које је било неопходно извести, а који продужавају рок за извођење радова и захтевају додатна финансијска средства.

Како је процена јединица локалне самоуправе да ће за реализацију мера и активности на обнови инфраструктуре утврђене овом уредбом бити потребна додатна средства у износу од 220.000.000,00 динара (са ПДВ), то су у 2019. години планирана средства у износу од 220.000.000,00 динара (са ПДВ) у Закону о буџету Републике Србије за 2019. годину, у оквиру Главе 3.22 – Канцеларија за управљање јавним улагањима, на економској класификацији 484 – накнада штете за повреде или штету насталу услед елементарних непогода или других природних узрока.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Овом допуном уредбе обеузбеђују се додатна средства средстава за наставак санирања последица поплава 2016. године. Ставом 4. Одељка 8. обезбеђена су додатна финансијска средстава за наставак обнове ових објеката у 2019. години и планирана су у Закону о буџету Републике Србије за 2019. годину („Службени гласник РС”, бр. 95/18) у износу од 220.000.000,00 динара (са ПДВ), у оквиру Раздела 3 – Влада, Главе 3.22 - Канцеларија за управљање јавним улагањима, Програм 1511 - Обнова и изградња објеката јавне намене и санирање последица елементарне непогоде, Функција 110 - Извршни и законодавни органи, финансијски и фискални послови и спољни послови, Програмска активност 0002 - Координација послова након елементарне и друге непогоде, апропријација економска класификација 484 – накнада штете за повреде или штету насталу услед елементарних непогода или других природних узрока.

Наставак обнове објеката у складу је са одредбом Уредбе којом је прописано да, у случају да поједини радови на обнови јавних објеката у јавној својини у секторима образовања, здравства и социјалне заштите, не буду завршени у року који је одређен овом уредбом због недостатака финансијских средстава или неких других објективних и оправданих разлога, могу бити реализовани уз сагласност Канцеларије за управљање јавним улагањима, и после утврђеног рока.

IV. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ УРЕДБЕ

Средства за спровођење ове уредбе у износу од 220.000.000,00 динара (са ПДВ) обезбеђена су у Закону о буџету Републике Србије за 2019. годину (Службени гласник РС”, бр. 95/18) у оквиру Раздела 3 - Влада, Глава 3.22 - Канцеларија за управљање јавним улагањима, Програм 1511 - Обнова и изградња објеката јавне намене и санирање последица елементарне непогоде, Функција 110 - Извршни и законодавни органи, финансијски и фискални послови и спољни послови, Програмска активност 0002 - Координација послова након елементарне и друге непогоде, апропријација економска класификација 484 – накнада штете за повреде или штету насталу услед елементарних непогода или других природних узрока.

**ПРЕГЛЕД ОДРЕДБЕ КОЈА СЕ ДОПУЊУЈЕ У УРЕДБИ**

**О УТВРЂИВАЊУ ДРЖАВНОГ ПРОГРАМA ОБНОВЕ ИНФРАСТРУКТУРЕ КОЈА ЈЕ У НАДЛЕЖНОСТИ ЈЕДИНИЦЕ ЛОКАЛНЕ САМОУПРАВЕ**

Члан 1.

**8.** **Процена потребних финансијских средстава и извор финансирања**

Средства за спровођење ове уредбе у износу од 750.000.000,00 динара (са ПДВ) обезбедиће се из текуће буџетске резерве у оквиру буџета Републике Србије за 2017. годину ("Службени гласник РС", број 99/16) и распоредити у оквиру Раздела 3 - Влада, Глава 3.23 Канцеларија за управљање јавним улагањима, Програм 1511 - Обнова и изградња објеката јавне намене и санирање последица елементарне непогоде, Функција 110 - извршни и законодавни органи, финансијски и фискални послови и спољни послови, Извор финансирања 01, Програмска активност 0002 - Координација послова након елементарне и друге непогоде, Економска класификација 463 - трансфери осталим нивоима власти у износу од 750.000.000,00 динара.

Средства за спровођење мера и активности на обнови инфраструкуре која је у надлежности јединице локалне самоуправе које се, уз сагласност Канцеларије за управљање јавним улагањима, реализују у 2018. години обезбеђена су у Закону о буџету Републике Србије за 2018. годину („Службени гласник РС”, бр. 113/17) у износу од 80.000.000,00 динара (са ПДВ) у оквиру раздела 3 - Влада, глава 3.22 - Канцеларија за управљање јавним улагањима, Програм 1511 - Обнова и изградња објеката јавне намене и санирање последица елементарне непогоде, Функција 110 - Извршни и законодавни органи, финансијски и фискални послови и спољни послови, Програмска активност 0002 - Координација послова након елементарне и друге непогоде, апропријација економска класификација 484 – накнада штете за повреде или штету насталу услед елементарних непогода или других природних узрока.

Додатна средства за спровођење мера и активности на обнови инфраструктуре која је у надлежности јединице локалне самоуправе које се, уз сагласност Канцеларије за управљање јавним улагањима, реализују у 2019. години обезбеђена су у Закону о буџету Републике Србије за 2019. годину („Службени гласник РС”, број 95/18) у износу од 365.000.000,00 динара (са ПДВ) у оквиру Раздела 3 – Влада, Глава 3.22 – Канцеларија за управљање јавним улагањима, Програм 1511 – Обнова и изградња објеката јавне намене и санирање последица елементарне непогоде, Функција 110 – Извршни и законодавни органи, финансијски и фискални послови и спољни послови, Програмска активност 0002 – Координација послова након елементарне и друге непогоде, апропријација економска класификација 484 – накнада штете за повреде или штету насталу услед елементарних непогода или других природних узрока.

„ДОДАТНА СРЕДСТВА ЗА СПРОВОЂЕЊЕ МЕРА И АКТИВНОСТИ НА ОБНОВИ ИНФРАСТРУКТУРЕ КОЈА ЈЕ У НАДЛЕЖНОСТИ ЈЕДИНИЦЕ ЛОКАЛНЕ САМОУПРАВЕ КОЈЕ СЕ, УЗ САГЛАСНОСТ КАНЦЕЛАРИЈЕ ЗА УПРАВЉАЊЕ ЈАВНИМ УЛАГАЊИМА, РЕАЛИЗУЈУ У 2019. ГОДИНИ ОБЕЗБЕЂЕНА СУ У ЗАКОНУ О БУЏЕТУ РЕПУБЛИКЕ СРБИЈЕ ЗА 2019. ГОДИНУ („СЛУЖБЕНИ ГЛАСНИК РС”, БРОЈ 95/18) У ИЗНОСУ ОД 220.000.000,00 ДИНАРА (СА ПДВ) У ОКВИРУ РАЗДЕЛА 3 – ВЛАДА, ГЛАВА 3.22 – КАНЦЕЛАРИЈА ЗА УПРАВЉАЊЕ ЈАВНИМ УЛАГАЊИМА, ПРОГРАМ 1511 – ОБНОВА И ИЗГРАДЊА ОБЈЕКАТА ЈАВНЕ НАМЕНЕ И САНИРАЊЕ ПОСЛЕДИЦА ЕЛЕМЕНТАРНЕ НЕПОГОДЕ, ФУНКЦИЈА 110 – ИЗВРШНИ И ЗАКОНОДАВНИ ОРГАНИ, ФИНАНСИЈСКИ И ФИСКАЛНИ ПОСЛОВИ И СПОЉНИ ПОСЛОВИ, ПРОГРАМСКА АКТИВНОСТ 0002 – КООРДИНАЦИЈА ПОСЛОВА НАКОН ЕЛЕМЕНТАРНЕ И ДРУГЕ НЕПОГОДЕ, АПРОПРИЈАЦИЈА ЕКОНОМСКА КЛАСИФИКАЦИЈА 484 – НАКНАДА ШТЕТЕ ЗА ПОВРЕДЕ ИЛИ ШТЕТУ НАСТАЛУ УСЛЕД ЕЛЕМЕНТАРНИХ НЕПОГОДА ИЛИ ДРУГИХ ПРИРОДНИХ УЗРОКА.”